ZurichNLP/romansh-municipal-text-corpus huggingface dataset:
Romansh: Per mantgnair e promouver ün’agricultura sana, realisescha il cumün, as basond sün l’artichel 17 da la ledscha da meglioraziun dal chantun Grischun (LM) e la decisiun da la radunanza cumünala dals 17 gün 2024, üna meglioraziun. Quista ledscha regla il transferimaint da las cumpeten¬zas al cumün sco eir las contribuziuns dal cumün.
Romansh: Per dis-chargiar la suprastanza cumünala e per mantgnair la cun¬tinuità da l’intrapraisa vegn installada üna cumischiun da meglio¬raziun. Ella as cumpuona dal president e da quatter commem¬bers. Dal rest as constituischa quella svessa. Illa cumischiun da me¬glio¬raziun pon gnir tschernüdas eir persunas chi nun han il domicil i’l cumün da Scuol.
Romansh: maina las trattativas d’accumodamaint e tira las decisiuns da protesta, cun excepziun da protestas cunter il territori cumpi¬glià, dal register dals proprietaris da bains immobigliars e dal proget d’exposiziun chi vegnan güdichats dal departamaint d’eco¬nomia publica e fats socials (art. 6 e 44 LM);
Romansh: Las cundiziuns publicas dispuonüdas da la cumischiun da meglio¬raziun tenor l’art. 38 LM vegnan comunichadas da l’uffizi d’agri¬cultura e da geoinfuormaziun i’l fögl uffizial dal chantun, munidas cun üna indica¬ziun dals mezs legals.
Romansh: La cumischiun da meglioraziun sto infuormar confuorm a l’uorden als proprietaris da bains immobigliars pertocs davart las cundiziuns pu¬bli¬¬cas dispuonüdas. Pels proprietaris domiciliats i’l cumün da Scuol vegn fatta la publicaziun in möd üsità e pels proprietaris da bains immo¬bigliars d’utrò in scrit.
Romansh: Il president survegn ultra da quai üna pauschala annuala da 5 000 francs. L’actuar vegn indemnisà implü cun 200 francs per protocol. Per visitas ocularas, dietas e.u.i. vegn indemnisà il temp impuondü tenor uras resp. sco pauschala per di analog a la suprastanza cumünala.
Romansh: Pro'l prüm scrutin vala la majorità absoluta. Il total da tuot las vuschs da candidats valablas vain parti cul numer dubel dals sezs libers. La prosma cifra intera es la majorità absoluta. Schi dà daplüs candidats cun majorità absoluta co sezs libers schi sun elets quels chi'd han surgnü las plü bleras vuschs.
Romansh: Ün commember d'ün'autorità cumünala o d'üna cumischiun sto tour s chüsa per las trattativas e votaziuns davart ün fatschenda sch'el ha ün interess direct landervia. Quai vala eir scha üna persuna ha quist interess chi sta cun el in üna relaziun d'exclusiun tenor art. 14 al. 1.
Romansh: Ün commember da la cumischiun sindicatoria sto tour s-chüsa pro l'exa¬minaziun dal quint e da la gestiun d'ün'autorità, d'üna cumischiun o d'ün uffizi ingio ch'el svess fa part o ingio chi fa part üna persuna chi sta cun el in üna relaziun d'exclusiun tenor art. 14 al. 1.
Romansh: 150 persunas cun dret da vuschar davart fatschendas cumünalas pon far üna proposta e pretender cun lur suottascripziun chi gnia vuschà davart quella. Exclusas da quist dret sun decisiuns cha las autoritats cumünalas han trattas aint il rom da lur cumpetenzas o relaziuns giu-ridicas regladas tanter il cumün e terzas persunas/instituziuns.
Romansh: L'iniziativa po avair la fuorma d'ün impuls general o d'ün sböz elavurà. Las glistas cullas suottascripziuns sun d'inoltrar tuottas insembel a la suprastanza cumünala, e quai il plü tard ün on davo cha'l text da l'ini-ziativa es stat publichà aint il organ da publicaziun cumünal. Il ramas-samaint da suottascripziuns es terminà al mumaint da l'inoltraziun.
Romansh: Schi dà üna cunterproposta vain decis il prüm tanter quella e l'iniziativa svess. Davo decida la radunanza cumünala cun votaziun definitiva sch'ella vöglia acceptar o sbüttar quella proposta chi resulta da la prü-ma votaziun. Cun vuschar davart tuottas duos propostas esa admiss da dir duos jadas da schi. Pro la votaziun a l'urna esa da suottametter üna dumonda da tagl.
Romansh: Mincha persuna cun dret da vuschar ha il dret da far propostas in radu¬nanza – dadour la glista da tractandas – davart qualunque fatschenda cumünala. Las propostas sun da suottametter in scrit e pon avair la fuorma d'ün impuls general o d'üna proposta formulada. La suprastanza cumünala rapporta – per regla dürant la prosma radunanza – davart la moziun e fa üna proposta.
Romansh: La suprastanza cumünala po suottametter üna proposta sainza müda-maints infra 2 mais a la cumünanza d'urna eir scha la radunanza cu¬mü-nala tilla ha refüsada. Quist termin da duos mais nu vala per cun¬tra-propostas da la suprastanza cumünala tenor l'art. 19 al. 1 da quista constituziun. *
Romansh: Schi nu vain elet ingün candidat d'ün o da plüs dals anteriurs cumüns, neir in ün seguond scrutin, respectivmaing sch'ingün nun accepta la tscher¬na schi'd es eletta la persuna respectivmaing sun elettas las per-sunas na elettas dals ulteriurs cumüns chi'd han ragiunt las plü bleras vuschs.
Romansh: decider davart l'acquist, la vendita, il barat e l'impegnaziun da bains immobigliars o l'ütilisaziun tenor ledscha da fabrica sco eir davart la concessiun dad oters drets reals limitats, intant cha las consequenzas finanzialas da la decisiun nu surpassan 200 000 francs
Romansh: La cumischiun sindicatoria survaglia la lavur da la suprastanza cumü-nala, da las ulteriuras autoritats ed da tuot l'administraziun cumünala. Ella controlla las finanzas dal cumün e las propostas davart il büdschet ed il pè d'impostas. Ulteriuras incumbenzas resultan da legislaziuns specificas chi restan resalvadas explicitamaing.
Romansh: La cumischiun sindicatoria po invidar a sias sezzüdas – per tuot ils affars – commembers da la suprastanza o dad otras autoritats. Quels ston dar tuot las infuormaziuns necessarias per cha la cumischiun sindicatoria possa accumplir sias incumbenzas. Els pon consultar lur collavuraturs schi douvran cusglianza.
Romansh: Schi nu vain elet ingün candidat d'ün o da plüs dals anteriurs cumüns, neir in ün seguond scrutin, respectivmaing schi nun accepta ingün la tscherna schi'd es eletta la persuna respectivmaing sun elettas las persunas na elettas dals ulteriurs cumüns chi'd han ragiunt las plü bleras vuschs.
Romansh: Las relaziuns da servezzan ed ils salaris as drizzan tenor il dret da per-sunal dal Chantun, tant inavant cha'l cumün nu decretescha ingünas disposiziuns divergentas. La ledscha chantunala da scoula e las dis-posiziuns chantunalas davart la salarisaziun dals magisters restan re-salvadas.
Romansh: Scha il cumün fabricha ouvras o indrizs chi portan ün avantag special per tschertas persunas o ün augmaint da valur per tscherts ogets da facultà schi po'l inchaschar üna contribuziun vi dals cuosts da l'ouvra chi correspuonda a l'avantag, quai in basa a la legislaziun chantunala ed eventualmaing in basa a ledschas cumünalas specialas.
Romansh: Las autoritats cumünalas pella prüma legislatura vegnan elettas cun majorità relativa. Ils candidats cullas plü bleras vuschs sun elets. Pro üna parità da vuschs esa da far ün seguond scrutin chi sto avair lö il plü tard 4 eivnas davo il prüm. I nun es pussibel da candidar al listess mumaint per differentas autoritats.
Romansh: La plazza dal capo cumünal es üna plazza principala. Seis pensum cumpiglia 80 % d'üna plazza plaina. El vain classifichà cun entrar in uffizi aint illa classa da paja 25 tenor la legislaziun chantunala da persunal. Il s-chalin dependa da sia età e si'experienza e vain fixà da la suprastanza cumünala.
Romansh: Ils ulteriurs commembers da la suprastanza cumünala survegnan ün'indemnisaziun pauschala da maximalmaing 150 000 francs per tuots insembel. La suprastanza cumünala fixa la part dals singuls commembers in relaziun cun lur chargia da lavur. L'indemnisaziun minimala importa 15 000 francs.
Romansh: Il cumün da Scuol promouva in prüma lingia arrandschamaints e pro-gets culturals chi stan in connex culla lingua rumantscha e/o la cultura indigena e las üsanzas. Exaimpels: concerts, producziuns da teater e da cabaret, l'ediziun da cudeschs o da portatuns etc. Il sustegn po succeder in fuorma d'üna contribuziun unica e/o cun metter a disposiziun per¬sunal e material.
Romansh: Las societats sun üna basa importanta per la vita culturala, sportiva e sociala dal cumün da Scuol. Plünavant güdan ellas a mantgnair las üsan¬zas indigenas. La suprastanza cumünala salüda tuot las activitats chi sus¬tegnan il svilup positiv da la vita in cumün. Las societats survegnan per¬quai üna contribuziun pauschala annuala schi'd accumplischan tscher¬tas premissas (Art. 2). *
Romansh: Sco società i'l sen da quist reglamaint vala ün'organisaziun chi'd es activa sül chomp cultural, artistic, sportiv, d'ütil public ed oter plü. Ella spordscha activitats regularas sco p. ex. prouvas o trenamaints e reali-sescha 1 fin 3 arrandschamaints publics l'on. *
Romansh: Societats chi realiseschan 4 o 5 arrandschamaints l'on, dimena ün o duos daplü co cha l'artichel 2 pretenda,  pon dumandar – sper la con-tri¬buziun pauschala – üna contribuziun unica da 500 francs per minchün da quels duos arrandschamaints implü. A partir dal 6avel arran¬dschamaint l'on pon dumandar las societats üna contribu¬ziun unica da 300 francs per arrandschamaint. *
Romansh: Las societats pon far adöver gratuitamaing d'üna località cumünala per ün arrandschamaint l'on. Plüssas rapreschantaziuns cul listess pro-gram, p. ex. d'üna gruppa da teater, valan sco ün arrandschamaint. Davart ex¬cepziuns decida la direcziun (in cas specials la suprastanza cumünala) definitivmaing.
Romansh: Proprietaris da gestiuns d'allogi da la hotellaria annunzchan a l'admini-straziun cumünala las pernottaziuns dal mais avant cun ün formular special, quai fin al 5avel di dal mais seguaint. Insembel cul formular d'annunzcha es da dar giò üna copcha da la statistica dals arrivs e da las pernottaziuns. Las taxas sun da pajar mincha mais.
Romansh: Chi chi dà allogi a persunas obliadas da pajar la taxa da giasts, es oblià da registrar mincha di las pernottaziuns correspundentas (premiss chi nu vain pajà per els ingüna pauschala). Las registraziuns ston cuntgnair il nom e'l domicil dal giast e ston esser examinablas. Ellas sun da conservar per almain duos ons e da preschantar dürant quist temp als organs cumünals da controlla cur chi saja e davo la prüma dumonda.
Romansh: Il mantegnimaint dals auals publics es in princip chosa dal cumün. Ils obligs a reguard il mantegnimaint e la refacziun dals auals da sauar in special as drizzan tenor il dret da fin uossa illas singulas fracziuns. Dis-posiziuns da meglioraziun ed il dret su¬pe¬riur sun resalvats in mincha cas.
Romansh: La ledscha regla – in basa a la ledscha da fabrica e'l plan general d'avertüra – la fuormaziun, l'adöver, il mantegnimaint, la renovaziun e la finanziaziun dals implants d'aua persa sco eir las relaziuns tanter il cumün e'ls proprietaris dals implants privats colliats culs implants cumünals.
Romansh: Per implants d'aua persa chi vegnan planisats e realisats in connex cun üna planisaziun d'areal o da quartier vala la legislaziun davart la planisaziun dal territori (disposiziuns davart la planisaziun d'areal resp. da quartier). Schi mancan prescripziuns specialas schi sun relevantas las disposiziuns da quista ledscha eir illa procedura d'areal resp. da quartier.
Romansh: Per immobiglias chi nu pon gnir colliadas culs implants cumünals po l'autorità da fabrica admetter o ordinar l'attach als implants d'aua persa d'ün cumün vaschin, premiss chi'd exista ün contrat respectiv tanter ils cumüns. Culla listessa cundiziun vegnan colliadas immo¬biglias sün territori dals cumüns vaschins culs implants cumünals.
Romansh: Immobiglias colliadas cun implants d'aua persa d'ün cumün vaschin suottastan a las prescripziuns valablas davart la tecnica d'aua persa sco eir a las disposiziuns davart las taxas d'aua persa (taxas d'attach e taxas tenor consüm) dal cumün vaschin. L'execuziun da quistas pre-scripziuns resta pro'ls organs respunsabels dal cumün ingio cha l'im-mobiglia as rechatta.
Romansh: Implants cumünals sun ils implants fabrichats e manats dal cumün – respectivmaing dals anteriuors cumüns d’Ardez, Ftan, Guarda, Scuol e Sent sco eir dal consorzi sarinera Sot Ruinas – sco condots per l'aua suos-cha e l'aua da plövgia, implants da dis-charg, indrizs da pumpar, batschigls da plövgia, sarineras ed implants per laschar sfuondrar l'aua.
Romansh: Implants privats sun ils implants fabrichats e manats da persunas pri-vatas sco ils condots d'attach pellas chasas, condots a l'intern dals stabilimaints, indrizs da pumpar, implants pel trattamaint preliminar, vascas sainza scul, sarineras per singuls stabilimaints, implants per laschar sfuondrar l'aua.
Romansh: Il cumün maina ün plan da cataster chi cuntegna ils implants publics per l'aua persa sün territori cumünal (zonas da fabrica) sco eir tuot ils attachs pellas chasas fin pro'l stabilimaint. Ils implants per l’aua persa segnats sco publics aint il plan da cataster sun in proprietà dal cumün da Scuol.
Romansh: Aint il territori cun chanalisaziuns publicas es da manar l'aua suos-cha aint ils condots publics. Quai vala per tuot il territori cumünal. Re-salvadas restan las prescripziuns specialas davart l'attach da stabili-maints agriculs (per abitar e per la gestiun) sco eir davart il tratta¬maint da l'aua persa da l'industria e da la mansteranza e d’otras auas persas chi nu correspuondan a las pretaisas per l'inducziun aint illa chanalisaziun.
Romansh: Scha stabilimaints existents vegnan colliats culla chanalisaziun publica esa da metter our d'funcziun e da svödar ils implants per l'aua persa dovrats fin qua. Infra ün on ston els gnir sbodats o implits cun material adattà (p.ex. sablun, material da s-chav net). Quista prescripziun nu vala per implants pel trattamaint preliminar da l'aua persa.
Romansh: Aua persa netta (aua da plövgia) es da laschar sfuondrar obain da manar aint in ün aual, flüm o lai sur terra, tenor las directivas dal plan general da chanalisaziun o cun ün permiss da l'uffizi chantunal respectiv. Ella po gnir manada aint illa sarinera scha'l GEP prevezza quai.
Romansh: Aua persa netta chi resulta permanentamaing, p.ex. aua da bügls o aua chi sfuondra, aua da fuond ed aua da funtana, aua netta dovrada (eir per sfraidir) da l'industria e mansteranza es da manar aint in ün aual, flüm o lai sur terra, quai tenor las directivas dal plan general da chanalisaziun o cun ün permiss da l'uffizi chantunal respectiv. Ella es da tgnair davent da la sarinera centrala.
Romansh: Pro gruppas da chasas es da chattar üna soluziun cumünaivla per l'allontanamaint da l'aua persa, tant inavant cha quai es pussibel tecnica¬maing e finanzialmaing supportabel. La suprastanza cumünala po obliar ils proprietaris da realisar üna soluziun cumünaivla. In cas specials po dar la suprastanza cumünala l'acconsentimaint per solu-ziuns singulas. Schi nun es pussibel da chattar üna soluziun cumü¬naivla sto gnir nettiada l'aua persa dals singuls stabilimaints listess bain sco chi füss pro üna soluziun cumünaivla.
Romansh: Vascas sainza scul sun da svödar tenor bsögn. La belma ed even¬tualas otras restanzas da sarineras pitschnas sun d'allontanar per regla üna jada l'on. L'aua persa chasana brütta da las vascas sainza scul e la belma da las sarineras pitschnas sun da metter aint in üna sarinera centrala cun dimensiun sufficiainta. Ün adöver agricul da las restanzas es admiss be cun ün permiss excepziunal da l'autorità chantunala.
Romansh: L'autorità da fabrica fa las ordinaziuns necessarias illa procedura da permiss da fabrica, tant inavant ch'ella es respunsabla da far quai. Ella s'orientescha lapro vi da las normas ed arcumandaziuns respectivas da las associaziuns professiunalas sco eir vi dals fögls d'infuormaziun da l'uffizi chantunal per la protecziun da las auas.
Romansh: Implants per l'aua persa sco lingias d'attach, vascas, implants pel trattamaint preliminar e sarineras ston esser accessiblas da tuottas uras, e controllas ston esser pussiblas facilmaing. Ils condots per l'aua suos-cha sco eir per l'aua da plövgia ston avair ün diameter intern d'almain 15 cm.
Romansh: La finischun dad implants per l'aua persa es d'annunzchar a l'autorità da fabrica avant cha'l s-chav vain cuernà. L'autorità da fabrica o üna persuna specialisada incumbenzada dal cumün controlla ils implants, particularmaing las colliaziuns culla chanalisaziun publica ed ordine¬scha la correctura dad eventuals sbagls.
Romansh: Implants per schmanüzzar immundizchas (implants per allontanar s chart bletsch e per schmanüzzar vanzadüras, pressas etc.) nu das chan gnir dovrats per schmanüzzar resp. squitschar oura immundizchas cul intent da tillas laschar ir aint illa chanalisaziun. (Be cun ün permiss respectiv chi cuntegna taxas specialas).
Romansh: Restanzas our dals implants pel trattamaint preliminar sco zavraders da grass resp. d'öli sun d'allontanar uschè suvent cha la funcziun dals implants es garantida, almain però üna jada l'on. Las restanzas sun d'allontanar tenor las ledschas correspundentas. Id es scumandà ab-solutamaing da tils laschar ir aint illa chanalisaziun o aint in auas sur o suot terra.
Romansh: Ils proprietaris d'implants privats per l'aua persa sun respunsabels invers il cumün per dons vi dals implants publics, scha quists dons vegnan chaschunats d'ün implant privat (construcziun mangluossa, funcziun insufficiainta o scha la gestiun e'l mantegnimaint nu succedan da maniera professiunala).
Romansh: Il cumün inchascha taxas per cuernar ils cuosts dals implants publics per l'aua persa: construcziun, gestiun, mantegnimaint e renovaziun (sanaziun e rimplazzamaint). Las taxas ston cuernar quists cuosts e correspuonder al princip dal chaschunader. Pro circunstanzas spe¬cialas porta il cumün ils cuosts restants cun mezs generals.
Romansh: Las taxas (taxas d'attach, taxas d'aua persa) vegnan inchaschadas per cuernar ils cuosts da l'avertüra fundamentala e generala sco eir da l'avertüra detagliada, scha'ls implants da l'avertüra detagliada nu vegnan finanziats in connex cun planisaziuns da quartier o cun üna procedura da contribuziuns tenor l'uorden chantunal davart la plani-saziun dal territori.
Romansh: Las tariffas pellas taxas d'attach unicas vegnan fixadas aint in ün register separà (annex). Las tariffas valan unitariamaing pellas colliaziuns cun tuot las chanalisaziuns sün tuot il territori cumünal. L’art. 38 da quista ledscha (disposiziun transitoria pel territori da Nairs) es resalvà.
Romansh: Per surfatschas cun surtratta düra chi surpassan ils 200 m² sco plazzas davant stabilimaints, plazzas per lavurar, plazzas da parcar etc. chi vegnan colliadas la prüma jada culs implants publics per l'aua persa es da pajar üna taxa d'attach unica per l'aua da plövgia.
Romansh: Il cumün inchascha üna taxa tenor quantità per tour incunter e trattar l'aua persa e las restanzas da las immobiglias chi nu sun colliats culs implants publics per l'aua persa. Quista taxa cuerna ils cuosts dal cumün per trattar l'aua persa, cumprais ils cuosts da preparaziun sco eir eventualmaing ils cuosts per manar davent.
Romansh: Chi chi surpassa las disposiziuns da quista ledscha vain chastià da l'autorità da fabrica cun üna multa tenor las disposiziuns da la ledscha chantunala davart la planisaziun dal territori, schi nu sun d'applichar las disposiziuns penalas da la legislaziun federala o chantunala davart la protecziun da las auas.
Romansh: Per attachs nouvs a la chanalisaziun da Nairs sco eir per müdamaints posteriurs da stabilimaints tachats valan amo ils art. 4 e 5 (disposiziuns davart las taxas d’attach) dal reglamaint davart la chanalisaziun da Nairs dals 3 avuost 1996, e quai fin als 31 december 2016.
Romansh: Las disposiziuns da quista ledscha sun d'applichar a tuot las dumondas d'attach e tuot ils progets da fabrica chi nu sun amo approvats al mumaint cha la ledscha aintra in vigur. Dumondas d’attach e progets da fabrica fingià approvats sun da terminar tenor la legislaziun d’infin uossa dals cumüns da fusiun.
Romansh: Excepziuns: 1. Ils art. 4 e 5 dal reglamaint davart las auas persas da Nairs dals 3 avuost 1996 restan in vigur amo fin als 31 december 2016; 2. per progets tenor art. 39 al. 2 LA (progets approvats chi nu sun amo terminats) vain applichà il dret d’infin uossa.
Romansh: Hallas da parcar cun daplü da 20 plazzas da parcar chi sun integradas aint in stabilimaints d'abitar e da mansteranza sco eir gestiuns d'allogi: per mincha plazza da parcar implü (q.v.d. a partir da la 21avla plazza) vain redotta la taxa d'attach per CHF 250.00. Quai vala per tuot las classas d'ogets.
Romansh: La ledscha regla – in basa a la ledscha da fabrica e’l plan general d’avertüra – la fuormaziun, l’adöver, il mantegnimaint, la renovaziun e la finanziaziun dals implants pel provedimaint d’aua sco eir las relaziuns tanter il cumün e’ls proprietaris dals implants privats colliats cul provedimaint d’aua cumünal.
Romansh: Per implants dal provedimaint d'aua chi vegnan planisats e realisats in connex d'üna planisaziun d'areal o da quartier vala la legislaziun davart la planisaziun dal territori (disposiziuns davart la planisaziun d'areal resp. da quartier). Schi mancan prescripziuns specialas schi sun relevantas las disposiziuns da quista ledscha eir pella procedura da plan d’areal resp. da quartier.
Romansh: Per immobiglias chi nu pon gnir colliadas culs implants cumünals po l'autorità da fabrica admetter o ordinar l'attach al provedimaint d'aua d'ün cumün vaschin, premiss chi'd exista ün contrat respectiv tanter ils cumüns. Culla listessa cundiziun vegnan colliadas immobiglias sün territori dals cumüns vaschins als implants cumünals.
Romansh: Immobiglias colliadas al provedimaint d'aua d'ün cumün vaschin suottastan a las prescripziuns tecnicas valablas sco eir a las disposi-ziuns davart las taxas d'aua (taxas d'attach e taxas tenor consüm) dal cumün vaschin. L'execuziun da quistas prescripziuns resta pro'ls organs respunsabels dal cumün ingio cha l'immobiglia as rechatta.
Romansh: Implants cumünals sun ils implants fabrichats e manats dal cumün – respectivmaing dals anteriuors cumüns d’Ardez, Ftan, Guarda, Scuol, Sent e Tarasp – sco inchaschamaints, reservuars, staziuns per redüer il squitsch, indrizs da pumpar, condots pel provedimaint d'aua e pels idrants, implants per l'aua da stüder fö, idrants, bügl publics.
Romansh: Tuot ils implants pel provedimaint d'aua sun da realisar e da manar tenor las reglas arcugnuschüdas dal fabrichar e da la tecnica dal pro-vedimaint d'aua. Schi voul üna reducziun dal squitsch aint il condot nan dal reservuar es da dovrar quella, scha pussibel, per prodüer forza electrica.
Romansh: La finischun dad implants pel provedimaint d'aua es d'annunzchar a l'autorità da fabrica avant cha'l s-chav vain cuernà. L'autorità da fabri¬ca o üna persuna incumbenzada dal cumün (capofuntanas) controlla ils implants, impustüt la realisaziun da l'attach vi dal provedimaint d'aua public, ed ordinescha la correctura d'eventuals sbagls.
Romansh: Sün dumonda po permetter il cumün quintadurs separats pella retratta d'aua chi nu fluischa aint illa chanalisaziun publica (condots per aua suos-cha o per aua da plövgia). Quai vala p.ex. per aua chi serva a sauar l'üert, per puozs, bügls etc. sco eir per l'aua chi vain dovrada per bavrar bes-chas.
Romansh: Dons vi dals quintadurs d'aua chaschunats tras negligenza da privats (p.ex. trattamaint inadequat, laschar dschelar) van a lur charg. Scha la masüraziun dal consüm d'aua vain contestà es da far üna controlla ufficiala dal quintadur. Ils cuosts da la controlla van a charg dal cumün, scha la differenza surpassa il cunfin da toleranza [Verkehrsfehler-grenze] tenor las normas dal SVGW [Schweizerischer Verein des Gas- und Wasserfaches], inschinà vana a charg dal privat.
Romansh: La furniziun d'aua dependa da las capacitats dal provedimaint d'aua. I nun es pussibel da garantir ün squitsch constant. Restricziuns da la furniziun (pervi da mancanza d'aua o disturbis da funcziun, in cas d'incendis e per oters motivs importants) sun d'acceptar sainza in-demnisaziun.
Romansh: Sauaziuns agriculas: al listess mumaint das-chan esser in funcziun il plü da tuot 2 implants da sauar cun imboccadüras da maximalmaing 14 mm. Il capofuntanas po ordinar da tuottas uras l'interrupziun da la sauaziun scha las relaziuns dal consüm as müdan a cuorta vista.